# ТЕХНИЧЕСКА СПЕЦИФИКАЦИЯ ЗА ОБОСОБЕНА ПОЗИЦИЯ № 1



Процедура за възлагане на обществена поръчка с предмет: „Извънгаранционно поддържане на специализирано оборудване на ИА „Борба с градушките“, включваща 2 обособени позиции, както следва:

Обособена позиция № 1 - Извънгаранционно поддържане на двудиапазонни доплерови метеорологични радари, работещи под система ИРИС;

Обособена позиция № 2 - Извънгаранционно поддържане на технически средства, на системите и продуктите за управление на стрелба с противоградови ракети, на кодирани телеметрични мрежи и мрежи за гласови данни“.

Техническа спецификация за обособена позиция № 1 - **„Извънгаранционно поддържане на двудиапазонни доплерови метеорологични радари, работещи под система ИРИС“.**

Участникът следва да извърши дейностите по тази позиция на два етапа – преди началото на активния сезон за противоградова защита и след откриване на активния сезон. Активният сезон за противоградова защита се открива със заповед на изпълнителния директор на ИА „Борба с градушките“ в зависимост от метеорологичните прогнози и стадия на развитие на земеделските култури.

Дейностите се осъществяват дори те да са вследствие на неспазени правила и инструкции за работа със специализираното оборудване на ИА „Борба с градушките“.

Участникът се задължава да изпълни дейностите, описани в техническата спецификация по съгласувани с възложителя графици.

Дейностите по настоящата позиция включват извънгаранционното поддържане на трите двудиапазонни доплерови метеорологични радара, работещи под система ИРИС, собственост на ИА „Борба с градушките“, находящи се в РДБГ Враца област, КП Бърдарски геран; РДБГ Пловдив област, КП Голям чардак; РДБГ Сливен област, КП Старо село.

**І. Дейности преди началото на активния сезон за противоградова защита**

1. Профилактика на подсистемите на радарите за работа в „S” и “Х” диапазони:

* проверка и профилактика на вълноводния тракт;
* проверка и профилактика на системата за поддържане на налягането и изсушаване на антенно-вълноводния тракт;
* проверка и профилактика на системата за непрекъсваемо електрозахранване;
* ръчна проверка и донастройка на механизмите за задвижване на антенната система.

2. Измерване на основните технически характеристики на подсистемите на радарите за работа в „S” и “Х” диапазони:

* усилване на антената;
* мощност на предавателите;
* форма и спектър на сондиращите импулси;
* загуби в купола, антенно-вълноводната част, предавателния и приемния трактове;
* чувствителност на приемниците на радарите за всички работни продължителности на сондиращите импулси;
* характеристики на съгласуваните филтри за всички работни режими на радара;
* работни характеристики на системата за автоматична донастройка на честотата;
* проверка на точностните и динамични характеристики на управлението на антената по азимут и възвишение;
* проверка на ориентирането на антенната система;
* проверка на системата за предаване на данни;
* проверка на локалното и дистанционното управление на подсистемите на радарите;
* проверка на консумацията на подсистемите и на цялата радарна система.

3. Настройки по подсистемите на радарите за работа в „S” и “Х” диапазони:

* мощност на предавателите;
* форма и спектър на сондиращите импулси;
* характеристики на съгласуваните филтри за всички работни режими на радара;
* работни характеристики на системата за автоматична донастройка на честотата;
* точностните и динамични характеристики на управлението на антената по азимут и възвишение;
* уточняване на настройките на системата за предаване на данни.

4. Калибровка на радарите за работа в „S” и “Х” диапазони.

5. Профилактика на системата за визуализация на радарната метеорологична информация, необходима за активни въздействия.

**II. Дейности след откриване на активния сезон за противоградова защита -** дейностите по тази точка се извършват след откриването на активния сезон за противоградова защита и до изтичане срока на договора – 1 година от датата на подписването му.

1. Текущ контрол и профилактики на апаратната част на приемния и предавателен тракт на “S” и “Х” диапазоните и на управлението за движение на антените.

2. Текущ контрол и профилактики на антенно-вълноводните трактове и на механизмите за въртене на антените по азимут и възвишение.

3. Поддържане на системата за визуализация на радарната метеорологична информация, необходима за активни въздействия.

4. Своевременно отстраняване на хардуерни и софтуерни проблеми на радарните системи / Iris Radar и Iris Display /.

5. Участие в оптимизирането на съществуващите задачи за радарно сканиране на атмосферата.